open-index/open-wikipedia-markdown huggingface dataset:
కవితా పౌడ్వాల్

**కవితా పౌడ్వాల్ తుల్పులే** (జననం 1974) ఒక భారతీయ గాయని. ఆమె అనురాధ పౌడ్వాల్, అరుణ్ పౌడ్వాల్ దంపతుల కుమార్తె. ఆమె భక్తి పాటలు, భజనలు పాడటానికి ప్రసిద్ధి చెందింది. ఆమె *[[గాయత్రి మంత్రం]]*, శ్రీకృష్ణ, శ్రీలక్ష్మి, *అమృతవాణి* సహా సుమారు 40 సంగీత ఆల్బమ్ లను విడుదల చేసింది. ఆమె 1995 నుండి భక్తి పాటలు పాడుతోంది. హైయా (1995), *మిర్చ్ మసాలా* (1996), *జూలీ ఐ లవ్ యు* వంటి హిట్ పాటలకు ఆమె గాత్రదానం చేసింది. ఆమె అనేక బాలీవుడ్ చిత్రాలకు నేపథ్య గానం చేసింది, వాటిలో కొన్ని *తోఫా* (1984), *జునూన్* (1992), ఫూల్ బనే పత్తర్ (1998), భావనా (1984), *అంగారే* (1998).

ఆమె ప్రధానంగా హిందీ భాషలో పాటలు, సంగీత ఆల్బమ్ లలో పాడుతుంది. అయితే, కొన్ని తమిళం, తెలుగు, బెంగాలీ, కన్నడ, మరాఠీ, గుజరాతీ, నేపాలీ, మలయాళం, ఒరియా, భోజ్‌పురి  వంటి ఇతర భారతీయ భాషలలో కూడా పాడుతుంది.

## ప్రారంభ జీవితం
కవితా పౌడ్వాల్ ముంబైలోని నర్సీ మోంజీ కాలేజ్ ఆఫ్ కామర్స్ అండ్ ఎకనామిక్స్ నుండి వాణిజ్యశాస్త్రంలో డిగ్రీ పట్టభద్రురాలయింది. ఆమె న్యూయార్క్ విశ్వవిద్యాలయం టిష్ స్కూల్ ఆఫ్ ఆర్ట్స్ నుండి ఇంటరాక్టివ్ మీడియా మాస్టర్స్ డిగ్రీని పూర్తి చేసింది. ఈమెకు ఆదిత్య పౌడ్వాల్ అనే సోదరుడు ఉన్నాడు.

ఆమె పండిట్ జియాలాల్ వసంత్, సురేష్ వాడ్కర్, అలాగే తల్లిదండ్రులు అరుణ్ పౌడ్వాల్, అనురాధ పౌడ్వాల్ ల వద్ద హిందుస్తానీ శాస్త్రీయ సంగీతంలో శిక్షణ పొందింది.

## కెరీర్
13 సంవత్సరాల వయస్సులో, ఆమె మహేష్ భట్ *జునూన్* చిత్రంతో  నేపథ్య గాయనిగా అరంగేట్రం చేసింది. కవితకు 16 సంవత్సరాల వయస్సు వచ్చేసరికి, ఆమె రెండు చిత్రాలకు సంగీతం అందించింది. ఎ. ఆర్. రెహమాన్, లక్ష్మీకాంత్-ప్యారేలాల్, అను మాలిక్, బప్పీ లాహిరి వంటి వివిధ చిత్ర స్వరకర్తలకు ఆమె తన గాత్రాన్ని అందించింది. కాజోల్, ఐశ్వర్య రాయ్ బచ్చన్, సోనాలి బింద్రే, పూజా భట్ వంటి నటీమణులకు ఆమె నేపథ్య గాయనిగా పనిచేసింది. ఆమె టి-సిరీస్ తో కలిసి 40 భక్తి సంగీత సిడిలను విడుదలచేసింది. ఆమె హరిహరన్, సోను నిగమ్, జావేద్ అలీ, షాన్ వంటి సహ గాయకులతో కలిసి పాడింది.

తోహ్ఫా (1984), భావ్నా (1984), అమ్చ్యసర్ఖే ఆమిచ్ (1990), జమ్లా హో జామ్లా (1995), *ఫూల్ బనే పత్థర్* (1998), *[[రక్షకుడు|రత్చగన్]]* (1997), *[[మెరుపు కలలు|మిన్సారా కనవు]]* (1997), క్రాంతికారి (1997), *అంగారే* (1998), *లవ్ యు హమేషా* (2001), హీరోయిన్ నంబర్ 1 (2001) వంటి విజయవంతమైన చిత్రాలకు ఆమె నేపథ్య పాటలు అందించింది.

నవంబరు 2019లో, ఆమె పంకజ్ ఉధాస్ తో కలిసి *'రంగా ధనుచా జులా*' అనే మరాఠీ భావగీత్ సింగిల్ కోసం పనిచేసింది.
## డిస్కోగ్రఫీ

; నేపథ్య గాయనిగా 

## మూలాలు

వర్గం:భారతీయ మహిళా గాయకులు
వర్గం:కన్నడ సినిమా నేపథ్యగాయకులు
వర్గం:జీవిస్తున్న ప్రజలు
వర్గం:1974 జననాలు
ఏ.ఆర్. అనురాధ

**అర్కాట్‌ రాజారత్నం అనురాధ** 1987 బ్యాచ్‌కు చెందిన ఐఏఎస్‌ అధికారిణి. ఆమె 2024 అక్టోబర్ 23న ఆంధ్రప్రదేశ్‌ పబ్లిక్‌ సర్వీసు కమిషన్‌ (ఏపీపీఎస్సీ) చైర్‌పర్సన్‌గా నియమితురాలైంది. 

అనురాధ విజిలెన్స్‌ అండ్‌ ఎన్‌ఫోర్స్‌మెంట్‌ డీజీగా, ఇంటెలిజెన్స్‌ చీఫ్, హోంశాఖ కార్యదర్శిగా బాధ్యతలు నిర్వహించింది. 

ఏఆర్ అనురాధ ఆంధ్రప్రదేశ్‌ రాష్ట్రంలో ఇంటెలిజెన్స్ విభాగానికి చీఫ్‌గా పనిచేసిన మొదటి మహిళా ఐపీఎస్‌గా గుర్తింపు పొందింది. 
## మూలాలు

వర్గం:మహిళా ఐ.ఏ.ఎస్.ఆఫీసర్లు
యార్లగడ్డ రాఘవేంద్రరావు

యార్లగడ్డ రాఘవేంద్రరావు తెలుగు కవి, రచయిత, ఆంధ్రజ్యోతి జర్నలిజం కళాశాల ప్రిన్సిపాల్‌. అతను రాసిన ‘పచ్చి కడుపు వాసన’ కవిత్వం ప్రముఖ 34వ ‘ఉమ్మడిశెట్టి సత్యాదేవి సాహితీ అవార్డు–2021’కు ఎంపికయ్యింది. యార్లగడ్డ కలం నుంచి వచ్చిన ఆరో సంపుటి ‘పచ్చి కడుపు వాసన’. అతను రాసిన "ముంతపొగ" పుస్తకానికి 2001 లో ఫ్రీవర్స్ ఫ్రంట్ పురస్కారం లభించింది.  

## జీవిత విశేషాలు
భారతదేశంలోని  తెలంగాణలోని నిజామాబాద్‌ జిల్లాకు చెందిన రాఘవేంద్రరావు గారు సీనియర్‌ జర్నలిస్టు. 13 ఏళ్లుగా ఓ పత్రిక జర్నలిజం కళాశాల ప్రిన్సిపాల్‌గా కూడా అతను వ్యవహరిస్తున్నాడు.

## కథలు

## మూలాలు

వర్గం:ఫ్రీవర్స్ ఫ్రంట్ పురస్కార గ్రహీతలు
వర్గం:ఉమ్మడిశెట్టి సాహితీ అవార్డు గ్రహీతలు
వర్గం:తెలుగు రచయితలు
వర్గం:జీవిస్తున్న ప్రజలు
అమిత

* అమిత అగర్వాల్ - భారతీయ క్లినికల్ ఇమ్యునాలజిస్ట్, రుమటాలజిస్ట్
* అమిత కానేకర్ -  గోవాకు చెందిన రచయిత్రి, నిర్మాణ చరిత్రకారిణి
* అమిత నంగియా -  బాలీవుడ్‌కు చెందిన భారతీయ టెలీవిజన్ నటి
* అమిత మాలిక్ - భారతీయ మీడియా విమర్శకురాలు
* అమిత శర్మ - భారతీయ మాజీ క్రికెట్ క్రీడాకారిణి
అనూష మణి

**అనూష మణి** (జననం 1985 మార్చి 29) భారతీయ సినిమారంగంలో తన పాటలకు ప్రసిద్ధి చెందిన భారతీయ నేపథ్య గాయని.

## ప్రారంభ జీవితం
సంగీతానికి మొగ్గు చూపే కుటుంబంలో జన్మించిన ఆమె చిన్న వయస్సులోనే కర్ణాటక సంగీతం నేర్చుకుంది. మొదట గుజరాతీ నాటకాలలో పాడిన ఆమె, అమిత్ త్రివేదితో కలిసి ఒక సంగీత ఆల్బమ్ రూపొందించింది.

ఆమె అమర్ హల్దీపూర్ కుమారుడు, సిద్ధార్థ్ హల్దీపూర్ సోదరుడు అయిన గాయకుడు, స్వరకర్త సంగీత హల్దీపూర్ ను వివాహం చేసుకుంది.

## కెరీర్
2007లో, సంగీత స్వరకర్తలు శంకర్-ఎహసాన్-లాయ్ జానీ గద్దార్ నుండి ధోకా పాటను ఆమెకు పాడటానికి అవకాశం ఇచ్చారు. అప్పటి నుండి ఆమె ఈ ముగ్గురితో కలిసి సుమారు ఆరు ఆల్బమ్ లలో పనిచేసింది. ఆమె *దేవ్.*డి నుండి *దిల్ మే జాగీ* పాటను రాసి, పాడింది. దీనికిగాను ఉత్తమ సంగీత దర్శకత్వం కేటగిరీలో ఆమె జాతీయ చలనచిత్ర అవార్డును గెలుచుకుంది. ఆమె టీవీ షో *ఎంటీవీ యాంగిల్స్ ఆఫ్ రాక్* లో కనిపించింది, అక్కడ ఆమె గాయకులు షల్మాలి ఖోల్గడే, జాస్మిన్ శాండ్లాస్, ఆకాశలతో కలిసి పనిచేసింది. 2021లో, ఆమె వీధి జంతువుల దుస్థితిపై దృష్టి సారించిన ఒక ప్రత్యేకమైన చిత్రంలో నటించింది.
## ఫిల్మోగ్రఫీ

* *ఐశ్వర్య* (2006) 

* జానీ గద్దార్ (2007) 
* *తోడా ప్యార్ తోడా మ్యాజిక్* (2008) 
* దేవ్. డి (2009) 
* *సికందర్* (2009) 
* *హమ్ తుమ్ ఔర్ ఘోస్ట్* (2010) 
* *తేరే బిన్ లాడెన్* (2010) 
* *ఆయిషా* (2010) 
* గేమ్ (2011) 
* డాన్ 2:ది కింగ్ ఈజ్ బ్యాక్
* *[[చెన్నై ఎక్స్‌ప్రెస్]]* (2013) 
* *శాందార్* (2015) 
* *[[రూలర్ (సినిమా)|రూలర్]]* (2019) 
* *దేశీ మ్యాజిక్* (2021) 
* *[[భేడియా]]* (2022) - తెలుగు (2022) 
* *[[భేడియా]]* (2022) - తమిళం (2022) 
* *[[టైగర్ 3]]* (2023) 

## మూలాలు

వర్గం:1985 జననాలు
వర్గం:భారతీయ మహిళా నేపథ్య గాయకులు
వర్గం:హిందీ సినిమా నేపథ్యగాయకులు
వర్గం:జీవిస్తున్న ప్రజలు
అనహిత ఉబెరాయ్

**అనహిత ఉబెరాయ్**(జననం 1967 ఆగష్టు 6) ఒక భారతీయ నటి, ఆమె రంగస్థల సర్క్యూట్లో చురుకుగా పనిచేస్తున్నది. ఆమె కొన్ని హిందీ చిత్రాలలో కూడా నటించింది.

## ప్రారంభ జీవితం
విజయ మెహతా, ఫర్రోఖ్ మెహతా కుటుంబాలకు చెందిన ఆమె 12 సంవత్సరాల వయస్సులో తన తల్లి బృందంలో పనిచేయడం ప్రారంభించింది. ఆమె ముంబైలోని ది కేథడ్రల్ జాన్ కానన్ స్కూల్ నుండి పాఠశాల విద్యను పూర్తి చేసింది, తరువాత సెయింట్ జేవియర్స్ కాలేజీ నుండి మనస్తత్వశాస్త్రం, సామాజిక శాస్త్రాలలో డిగ్రీ అభ్యసించింది. తదనంతరం, ఆమె న్యూయార్క్ లోని హెర్బర్ట్ బెర్ఘోఫ్ స్టూడియోలో శిక్షణ పొంది, భారతదేశానికి తిరిగి రావడానికి ముందు బ్రాడ్వేలో నటించింది.

## కెరీర్
అనహిత ఉబెరాయ్ రూపెర్ట్ బర్త్ డే, గోయింగ్ సోలో, గ్లాస్ మేనేజరీ, సీస్కేప్ విత్ షార్క్స్ అండ్ డాన్సర్స్, ఇఫ్ విష్స్ వర్ హార్సెస్ వంటి అనేక ఆంగ్ల భాష నాటకాలలో నటించింది. ఆమె గ్లోరియా ముజియో,  జో డౌలింగ్ ల వద్ద సహాయ దర్శకురాలిగా కూడా పనిచేసింది. ఆమె జాసన్ రాబర్డ్స్, ఎలి వాలక్, రాబర్ట్ సీన్, లియోనార్డ్, జుడ్ హిర్ష్, మేరీ స్టిన్బర్గెన్ వంటి అనేక మంది అమెరికన్ నటులు, నటీమణులతో కలిసి పనిచేసింది. ఆమె 2003లో వచ్చిన హిట్ చిత్రం జిసమ్ లో ప్రియాంక కపూర్ గా నటించి మెప్పించింది.

## మూలాలు

వర్గం:20వ శతాబ్దపు భారతీయ రచయిత్రులు
వర్గం:1967 జననాలు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
చౌదరి మహ్మద్ అక్రమ్

**చౌదరి మహ్మద్ అక్రమ్**  జమ్మూ కాశ్మీర్ రాష్ట్రానికి చెందిన రాజకీయ నాయకుడు. ఆయన 2014, 2024లో జరిగిన జమ్మూ కాశ్మీర్ శాసనసభ ఎన్నికలలో సురన్‌కోట్ నియోజకవర్గం నుండి శాసనసభ సభ్యుడిగా ఎన్నికయ్యాడు.
## రాజకీయ జీవితం
చౌదరి మహ్మద్ అక్రమ్ 2014లో జరిగిన జమ్మూ కాశ్మీర్ శాసనసభ ఎన్నికలలో సురన్‌కోట్ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి  జమ్మూ కాశ్మీర్ నేషనల్ కాన్ఫరెన్స్‌ అభ్యర్థి ముస్తాక్ అహ్మద్ షా 8,064 ఓట్లు మెజారిటీ గెలిచి మొదటిసారి శాసనసభ సభ్యుడిగా ఎన్నికయ్యాడు. ఆయనకు 2024లో కాంగ్రెస్ టికెట్ నిరాకరించడంతో 2024లో జరిగిన జమ్మూ కాశ్మీర్ శాసనసభ ఎన్నికలలో సురన్‌కోట్ నియోజకవర్గం నుండి స్వతంత్ర అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి మొహమ్మద్ షానవాజ్ పై 8851 ఓట్లు మెజారిటీ గెలిచి రెండోసారి శాసనసభ సభ్యుడిగా ఎన్నికయ్యాడు. చౌదరి మహ్మద్ అక్రమ్ కు 34201 ఓట్లు, భారత జాతీయ కాంగ్రెస్ అభ్యర్థి మొహమ్మద్ షానవాజ్ కి 25350 ఓట్లు వచ్చాయి.

## మూలాలు
 
వర్గం:జమ్మూ కాశ్మీర్ నుండి ఎన్నికైన శాసన సభ్యులు
వర్గం:జమ్మూ కాశ్మీర్ రాజకీయ నాయకులు 
వర్గం:జమ్మూ కాశ్మీర్ వ్యక్తులు
వర్గం:2024 జమ్మూ కాశ్మీర్ శాసన సభ్యులు
వర్గం:భారతీయ జనతా పార్టీ రాజకీయ నాయకులు
చందర్ మోహన్ బిష్ణోయ్

**చంద్రమోహన్ బిష్ణోయ్** హర్యానా రాష్ట్రానికి చెందిన రాజకీయ నాయకుడు. ఆయన 2024లో జరిగిన హర్యానా శాసనసభ ఎన్నికలలో పంచకుల నియోజకవర్గం నుండి శాసనసభ సభ్యుడిగా ఎన్నికయ్యాడు.  

చంద్రమోహన్ బిష్ణోయ్ హర్యానా మాజీ సీఎం భజన్ లాల్ కుమారుడు. ఆయన హర్యానా 5వ ఉప ముఖ్యమంత్రిగా పని చేశాడు.

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2024 హర్యానా శాసన సభ్యులు
అజాజ్ అహ్మద్ జాన్

**అజాజ్ అహ్మద్ జాన్**  జమ్మూ కాశ్మీర్ రాష్ట్రానికి చెందిన రాజకీయ నాయకుడు. ఆయన 2024లో జరిగిన జమ్మూ కాశ్మీర్ శాసనసభ ఎన్నికలలో పూంచ్ హవేలీ నియోజకవర్గం నుండి శాసనసభ సభ్యుడిగా ఎన్నికయ్యాడు.
## రాజకీయ జీవితం
అజాజ్ అహ్మద్ జాన్ 2008లో జరిగిన జమ్మూ కాశ్మీర్ శాసనసభ ఎన్నికలలో పూంచ్ హవేలీ నియోజకవర్గం నుండి జమ్మూ కాశ్మీర్ నేషనల్ కాన్ఫరెన్స్ అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి చౌదరి బషీర్ అహ్మద్ నాజ్ పై 9,993  ఓట్లు మెజారిటీ గెలిచి మొదటిసారి శాసనసభ సభ్యుడిగా ఎన్నికయ్యాడు. అజాజ్ అహ్మద్ జాన్ 2014లో జరిగిన జమ్మూ కాశ్మీర్ శాసనసభ ఎన్నికలలో జమ్మూ కాశ్మీర్ నేషనల్ కాన్ఫరెన్స్ అభ్యర్థిగా పోటీ చేసి తన సమీప ప్రత్యర్థి పీడీపీ పార్టీ అభ్యర్థి షా మొహమ్మద్ తంత్రయ్ చేతిలో 3,512 ఓట్ల తేడాతో ఓడిపోయాడు
 
అజాజ్ అహ్మద్ జాన్ 2024లో జరిగిన జమ్మూ కాశ్మీర్ శాసనసభ ఎన్నికలలో పూంచ్ హవేలీ నియోజకవర్గం నుండి జమ్మూ కాశ్మీర్ నేషనల్ కాన్ఫరెన్స్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి చౌదరి అబ్దుల్ ఘనిపై 20879  ఓట్లు మెజారిటీ గెలిచి శాసనసభ సభ్యుడిగా ఎన్నికయ్యాడు. అజాజ్ అహ్మద్ జాన్ కు 41807 ఓట్లు, బీజేపీ అభ్యర్థి చౌదరి అబ్దుల్ ఘనికి 20928 ఓట్లు వచ్చాయి.

## మూలాలు
 
వర్గం:జమ్మూ కాశ్మీర్ నుండి ఎన్నికైన శాసన సభ్యులు
వర్గం:జమ్మూ కాశ్మీర్ రాజకీయ నాయకులు 
వర్గం:జమ్మూ కాశ్మీర్ వ్యక్తులు
వర్గం:2024 జమ్మూ కాశ్మీర్ శాసన సభ్యులు
వర్గం:భారతీయ జనతా పార్టీ రాజకీయ నాయకులు
శక్తి రాణి శర్మ

**శక్తి రాణి శర్మ**  హర్యానా రాష్ట్రానికి చెందిన రాజకీయ నాయకురాలు. ఆమె 2024లో జరిగిన హర్యానా శాసనసభ ఎన్నికలలో కల్కా నియోజకవర్గం నుండి శాసనసభ సభ్యురాలిగా ఎన్నికైంది. 

శక్తి రాణి శర్మ హర్యానా జనచేత్నా పార్టీ  టిక్కెట్‌పై డిసెంబర్ 2020లో అంబాలా సిటీ  మేయర్‌గా ఎన్నికైంది. 

## రాజకీయ జీవితం
శక్తి రాణి శర్మ 2024లో జరిగిన హర్యానార్ శాసనసభ ఎన్నికలలో కల్కా నియోజకవర్గం నుండి భారతీయ జనతా పార్టీ అభ్యర్థిగా పోటీ చేసి తన సమీప ప్రత్యర్థి భారత జాతీయ కాంగ్రెస్ అభ్యర్థి పర్దీప్ చౌదరిపై 10883 ఓట్లు మెజారిటీ గెలిచి మొదటిసారి శాసనసభ సభ్యురాలిగా ఎన్నికైంది. శక్తి రాణి శర్మకు 60612 ఓట్లు,  కాంగ్రెస్ అభ్యర్థి పర్దీప్ చౌదరికి 49729 ఓట్లు వచ్చాయి. 
## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2024 హర్యానా శాసన సభ్యులు
వర్గం:భారతీయ జనతా పార్టీ రాజకీయ నాయకులు
వర్గం:హర్యానా శాసనసభకు ఎన్నికైన మహిళా శాసనసభ్యులు
షాలీ చౌదరి

**షాలీ చౌదరి**  జమ్మూ కాశ్మీర్ రాష్ట్రానికి చెందిన రాజకీయ నాయకురాలు. ఆమె 2019, 2024లో జరిగిన హర్యానా శాసనసభ ఎన్నికలలో నారైన్‌గఢ్ నియోజకవర్గం నుండి శాసనసభ సభ్యురాలిగా ఎన్నికైంది. 
## రాజకీయ జీవితం
షాలీ చౌదరి 2019లో జరిగిన హర్యానార్ శాసనసభ ఎన్నికలలో నారైన్‌గఢ్ నియోజకవర్గం నుండి భారత జాతీయ కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సురేందర్ సింగ్‌పై 20,600 ఓట్లు మెజారిటీ గెలిచి తొలిసారి శాసనసభ సభ్యురాలిగా ఎన్నికైంది. కాంగ్రెస్ అభ్యర్థి శైలికి 53,470 ఓట్లు రాగా, బీజేపీ అభ్యర్థి సురేంద్ర సింగ్‌కు 32,870 ఓట్లు వచ్చాయి. 

షాలీ చౌదరి 2024లో జరిగిన హర్యానార్ శాసనసభ ఎన్నికలలో నారైన్‌గఢ్ నియోజకవర్గం నుండి భారత జాతీయ కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి పవన్ సైనిపై 15094 ఓట్లు మెజారిటీ గెలిచి శాసనసభ సభ్యురాలిగా ఎన్నికైంది. షాలీ చౌదరికి 62180 ఓట్లు, బీజేపీ అభ్యర్థి పవన్ సైనికి 47086 ఓట్లు వచ్చాయి.
 
## మూలాలు
 
వర్గం:జమ్మూ కాశ్మీర్ నుండి ఎన్నికైన శాసన సభ్యులు
వర్గం:జమ్మూ కాశ్మీర్ రాజకీయ నాయకులు 
వర్గం:జమ్మూ కాశ్మీర్ వ్యక్తులు
వర్గం:2024 జమ్మూ కాశ్మీర్ శాసన సభ్యులు
వర్గం:భారతీయ జనతా పార్టీ రాజకీయ నాయకులు
వర్గం:హర్యానా శాసనసభకు ఎన్నికైన మహిళా శాసనసభ్యులు
అనిల్ విజ్

**అనిల్ విజ్**  హర్యానా రాష్ట్రానికి చెందిన రాజకీయ నాయకుడు. ఆయన కల్కా నియోజకవర్గం నుండి ఏడుసార్లు శాసనసభ సభ్యుడిగా ఎన్నికై రాష్ట్ర మంత్రిగా పని చేశాడు.
 
అనిల్ విజ్ 2024లో జరిగిన హర్యానార్ శాసనసభ ఎన్నికలలో అంబాలా కంటోన్మెంట్ నియోజకవర్గం నుండి స్వతంత్ర అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి  చిత్ర సర్వారాపై 7277 ఓట్లు మెజారిటీ గెలిచి శాసనసభ సభ్యుడిగా ఎన్నికయ్యాడు. అనిల్ విజ్ కు 59858 ఓట్లు, స్వతంత్ర  అభ్యర్థి చిత్ర సర్వారాకి 52581 ఓట్లు వచ్చాయి. 

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2024 హర్యానా శాసన సభ్యులు
పూజా చౌదరి

**పూజా చౌదరి**  హర్యానా రాష్ట్రానికి చెందిన రాజకీయ నాయకురాలు. ఆమె 2024లో జరిగిన హర్యానా శాసనసభ ఎన్నికలలో ములానా నియోజకవర్గం నుండి శాసనసభ సభ్యురాలిగా ఎన్నికైంది.
 
## రాజకీయ జీవితం
పూజా చౌదరి 2024లో జరిగిన హర్యానా శాసనసభ ఎన్నికలలో ములానా నియోజకవర్గం నుండి భారత జాతీయ కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సంతోష్ చౌహాన్ సర్వాన్ పై 12865 ఓట్లు మెజారిటీ గెలిచి మొదటిసారి శాసనసభ సభ్యురాలిగా ఎన్నికైంది. పూజా చౌదరికి 79089 ఓట్లు, బీజేపీ అభ్యర్థి సంతోష్ చౌహాన్ శర్వన్ కి 66224 ఓట్లు వచ్చాయి. 

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2024 హర్యానా శాసన సభ్యులు
వర్గం:హర్యానా శాసనసభకు ఎన్నికైన మహిళా శాసనసభ్యులు
వర్గం:భారత జాతీయ కాంగ్రెస్ నాయకులు
అటోవాక్వోన్

**అటోవాక్వోన్**, అనేది న్యుమోసిస్టిస్ జిరోవెసి న్యుమోనియా, టాక్సోప్లాస్మోసిస్, బేబిసియోసిస్ చికిత్స, నిరోధించడానికి ఉపయోగించే ఒక ఔషధం. న్యుమోసిస్టిస్ జిరోవెసి న్యుమోనియా కోసం ఇది ట్రైమెథోప్రిమ్/సల్ఫామెథోక్సాజోల్ తీసుకోలేని వారికి ఉపయోగించబడుతుంది. దీనిని నోటిద్వారా తీసుకోవాలి.

ఈ మందు వలన తలనొప్పి, జ్వరం, ఆందోళన, నిద్రకు ఇబ్బంది, స్పష్టమైన కలలు, వికారం, అతిసారం, చర్మంపై దద్దుర్లు, దురద వంటి సాధారణ దుష్ప్రభావాలు ఉన్నాయి. కాలేయ సమస్యలు, ఆంజియోడెమా వంటివి ఇతర దుష్ప్రభావాలుగా ఉండవచ్చు. గర్భం, తల్లి పాలివ్వడంలో భద్రత అస్పష్టంగా ఉంది.

అటోవాక్వోన్ 1992లో యునైటెడ్ స్టేట్స్‌లో వైద్యపరమైన ఉపయోగం కోసం ఆమోదించబడింది. ఇది సాధారణ ఔషధంగా అందుబాటులో ఉంది. యునైటెడ్ కింగ్‌డమ్‌లో 750 మి.గ్రా.ల 50 మోతాదుల ధర 2021 నాటికి NHSకి దాదాపు £470 ఖర్చవుతుంది. యునైటెడ్ స్టేట్స్‌లో ఈ మొత్తం దాదాపు 220 అమెరికన్ డాలర్లు ఖర్చవుతుంది.

## మూలాలు

వర్గం:ఔషధాలు
రెజాఫుంజిన్

**రెజాఫుంజిన్**, అనేది కాన్డిడెమియాతో సహా ఇన్వాసివ్ కాన్డిడియాసిస్ చికిత్సకు ఉపయోగించే యాంటీ ఫంగల్ ఔషధం. ప్రత్యేకంగా ఇది తక్కువ లేదా ప్రత్యామ్నాయ చికిత్స ఎంపికలు లేని పెద్దలలో ఉపయోగించబడుతుంది. ఇది సిరలోకి నెమ్మదిగా ఇంజెక్షన్ ద్వారా ఇవ్వబడుతుంది.

ఈ మందు వలన తక్కువ పొటాషియం, జ్వరం, అతిసారం, వికారం, తక్కువ మెగ్నీషియం, కడుపు నొప్పి, మలబద్ధకం వంటి సాధారణ దుష్ప్రభావాలు ఉన్నాయి. ఇన్ఫ్యూషన్ ప్రతిచర్యలు, సూర్య సున్నితత్వం, కాలేయ సమస్యలు వంటి ఇతర దుష్ప్రభావాలు ఉండవచ్చు. గర్భధారణ సమయంలో భద్రత అస్పష్టంగా ఉంది. ఇది ఎచినోకాండిన్ ఔషధ తరగతికి చెందినది.

2023లో యునైటెడ్ స్టేట్స్‌లో వైద్యపరమైన ఉపయోగం కోసం రెజాఫుంగిన్ ఆమోదించబడింది. ఇది 2023 వేసవిలో యునైటెడ్ స్టేట్స్‌లో అందుబాటులోకి వస్తుందని, ఖరీదైనదిగా ఉంటుందని భావిస్తున్నారు. ఇది 2021లో ఐరోపాలో అనాథ మందుల హోదాను పొందింది.

## మూలాలు

వర్గం:ఔషధాలు
రుకాపరీబ్

**రుకాపరిబ్**, అనేది అండాశయ క్యాన్సర్, ఫెలోపియన్ ట్యూబ్ క్యాన్సర్, పెరిటోనియల్ క్యాన్సర్, ప్రోస్టేట్ క్యాన్సర్ కోసం ఉపయోగించే ఔషధం. ఇతర చికిత్సలు విఫలమైన తర్వాత ఇది ఉపయోగించబడుతుంది. దీనిని నోటి ద్వారా తీసుకోవాలి.

ఈ మందు వలన అలసట, వికారం, మూత్రపిండాల సమస్యలు, కాలేయ సమస్యలు, తక్కువ ఎర్ర రక్త కణాలు, అసాధారణ రుచి, అతిసారం, తక్కువ ప్లేట్‌లెట్లు, కడుపు నొప్పి వంటి సాధారణ దుష్ప్రభావాలు ఉంటాయి. తీవ్రమైన మైలోయిడ్ లుకేమియా, తక్కువ న్యూట్రోఫిల్స్ వంటి ఇతర దుష్ప్రభావాలు కూడా ఉండవచ్చు. గర్భధారణ సమయంలో ఉపయోగించడం బిడ్డకు హాని కలిగించవచ్చు. ఇది పిఎఆర్పీ నిరోధకం, ఇది బిఆర్సీఎ జన్యువులోని మ్యుటేషన్‌తో కణాలలో డిఎన్ఎ రక్షణను అడ్డుకుంటుంది.

రుకాపరిబ్ 2016లో యునైటెడ్ స్టేట్స్, 2018లో యూరప్‌లో వైద్యపరమైన ఉపయోగం కోసం ఆమోదించబడింది. యునైటెడ్ స్టేట్స్‌లో దీని ధర 2021 నాటికి దాదాపు 9,100 అమెరికన్ డాలర్లుగా ఉంది.

## మూలాలు

వర్గం:ఔషధాలు
రిలోనాసెప్ట్

**రిలోనాసెప్ట్**, అనేది క్రయోపైరిన్-అసోసియేటెడ్ పీరియాడిక్ సిండ్రోమ్‌లకు చికిత్స చేయడానికి ఉపయోగించే ఒక ఔషధం, ఇందులో ఫ్యామిలీ కోల్డ్ ఆటోఇన్‌ఫ్లమేటరీ సిండ్రోమ్, మకిల్-వెల్స్ సిండ్రోమ్ ఉన్నాయి; ఇంటర్‌లుకిన్-1 రిసెప్టర్ విరోధి లోపం; పునరావృత పెరికార్డిటిస్. ఇది చర్మం కింద ఇంజెక్షన్ ద్వారా ఇవ్వబడుతుంది.

ఈ మందు వలన ఇంజెక్షన్, శ్వాసకోశ సంక్రమణ ప్రదేశంలో నొప్పి వంటి సాధారణ దుష్ప్రభావాలు ఉంటాయి. అంటువ్యాధులు, క్యాన్సర్, అలెర్జీ వంటి ఇతర దుష్ప్రభావాలు కూడా ఉండవచ్చు. గర్భధారణ సమయంలో ఉపయోగించడం వల్ల బిడ్డకు హాని కలుగుతుందనే ఆందోళనలు ఉన్నాయి.

రిలోనాసెప్ట్ 2008లో యునైటెడ్ స్టేట్స్‌లో వైద్యపరమైన ఉపయోగం కోసం ఆమోదించబడింది. ఇది 2009లో ఐరోపాలో ఆమోదించబడినప్పటికీ, ఈ ఆమోదం 2012లో ఉపసంహరించబడింది. యునైటెడ్ స్టేట్స్‌లో, 2021 నాటికి 220 మి.గ్రా.ల నాలుగు సీసాల ధర దాదాపు 21,000 అమెరికన్ డాలర్లుగా ఉంది.

## మూలాలు

వర్గం:ఔషధాలు
నిసోల్డిపైన్

**నిసోల్డిపైన్**, అనేది అధిక రక్తపోటు చికిత్సకు ఉపయోగించే ఔషధం. ఇది స్వయంగా లేదా ఇతర మందులతో తీసుకోవచ్చు. దీనిని నోటిద్వారా తీసుకోవాలి.

వాపు, తలనొప్పి, దడ, వికారం, దద్దుర్లు వంటి సాధారణ దుష్ప్రభావాలు ఉన్నాయి. ఆంజినా, తక్కువ రక్తపోటు, అలెర్జీ వంటి ఇతర దుష్ప్రభావాలు ఉండవచ్చు. గర్భధారణ సమయంలో ఉపయోగం బాగా అధ్యయనం చేయబడనప్పటికీ, ప్రమాదం తక్కువగా ఉంటుంది. ఇది డైహైడ్రోపిరిడిన్ తరగతికి చెందిన కాల్షియం ఛానల్ బ్లాకర్. ఇది ధమనుల వాసోడైలేషన్ ఫలితంగా పనిచేస్తుంది.

నిసోల్డిపైన్ 1975లో పేటెంట్ పొందింది. 1990లో వైద్యపరమైన ఉపయోగం కోసం ఆమోదించబడింది. ఇది 1995లో యునైటెడ్ స్టేట్స్‌లో ఆమోదించబడింది. ఇది సాధారణ ఔషధంగా అందుబాటులో ఉంది. యునైటెడ్ స్టేట్స్‌లో దీని ధర నెలకు 54 అమెరికన్ డాలర్లు ఖర్చవుతుంది.

## మూలాలు

వర్గం:ఔషధాలు
అనుభవవాదం

**అనుభవవాదం** (**Empiricism**) అనేది ఒక జ్ఞానమీమాంస మార్గం. ఈ వాదం ప్రకారం నిజమైన జ్ఞానం లేదా సమర్థన అనేది ప్రధానంగా ఇంద్రియానుభవం, అనుభావిక సాక్ష్యం నుండి మాత్రమే వస్తుంది. హేతువాదం, సంశయవాదంతో పాటు జ్ఞానశాస్త్రంలో ఒకదానితో ఒకటి పోటీపడే అనేక పద్ధతుల్లో ఇదీ ఒకటి. అనుభవవాదులు పూర్తిగా తర్కాన్ని ఉపయోగించడం కంటే వాస్తవాన్ని కనుగొనడంలో అనుభవ జ్ఞానమే మరింత నమ్మదగిన పద్ధతి అని వాదించారు. మానవులకు అభిజ్ఞా పక్షపాతాలు (Cognitive bias), పరిమితులు ఉన్నాయి కాబట్టి  ఇవి తీర్పులో లోపాలకు దారితీస్తాయి.

చారిత్రకంగా అనుభవవాదం, *మానవ మేధ పుట్టగానే "ఖాళీ పలక" లాగా ఉంటుంది, వయసు గడిచే కొద్దీ, ఆలోచనలు, అనుభవాలు ఏర్పడతాయి* అని విశ్వసిస్తుంది.

వైజ్ఞానిక తత్వశాస్త్రంలో అనుభవవాదం ప్రత్యక్ష ప్రమాణాన్ని గురించి, ముఖ్యంగా ప్రయోగ ఫలితాల గురించి నొక్కి చెబుతుంది. అన్ని పరికల్పనలు, సిద్ధాంతాలు కేవలం తార్కికం, అంతర్ దృష్టి లేదా ఆవిష్కారంపై ఆధారపడి కాకుండా సహజ ప్రపంచం యొక్క పరిశీలనలతో పోల్చి పరీక్షించబడాలి అనేది శాస్త్రీయ పద్ధతి మౌలిక సూత్రం.

సహజ శాస్త్రవేత్తలు తరచుగా ఉపయోగించే అనుభవవాదం, "జ్ఞానం అనుభవంపై ఆధారపడి ఉంటుంది", "జ్ఞానం తాత్కాలికమైనది, సంభావ్యతతో కూడుకున్నది, నిరంతర పునర్విమర్శ, అసత్యీకరణకు లోబడి ఉంటుంది" అని నమ్ముతుంది. ప్రయోగాలు, ధృవీకరించబడిన కొలత సాధనాలతో సహా అనుభావిక పరిశోధన శాస్త్రీయ పద్ధతికి మార్గనిర్దేశం చేస్తుంది.

## మూలాలు

వర్గం:తత్వశాస్త్రం
అయాన్ ర్యాండ్

**అయాన్ ర్యాండ్** (**Ayn Rand**) అనే కలం పేరుతో ప్రాచుర్యం పొందిన **ఆలిస్ ఓ కానర్** (ఫిబ్రవరి 2, 1905 - మార్చి 6, 1982)  రష్యాలో పుట్టిన అమెరికన్ రచయిత్రి, తాత్వికురాలు. ఆమె రాసిన కాల్పనిక రచనలు, ప్రతిపాదించిన ఆబ్జెక్టివిజం అనే తాత్వికత వలన ప్రాచుర్యం పొందింది. రష్యాలో పుట్టి, అక్కడే చదువుకున్న ఈమె 1926లో అమెరికాకు వెళ్ళింది. ముందుగా రాసిన రెండు నవలలు, *బ్రాడ్‌వే నాటకాలు* విజయవంతం కాకపోయినా 1943లో వచ్చిన ది ఫౌంటెన్ హెడ్ నవలతో మంచి పేరు తెచ్చుకుంది. 1957 లో అట్లాస్ ష్రగ్డ్ అనే పేరుతో మరో విజయవంతమైన నవల రాసింది. తర్వాత 1982 లో ఆమె మరణించేంతవరకు ఆమె తత్వాన్ని ప్రజల్లోకి తీసుకు వెళ్ళడానికి ఎక్కువగా యథార్థ రచనలు, వ్యాసాలు, జర్నల్స్ రాసింది.

ఈమె మతాన్ని, విశ్వాసాల్ని తిరస్కరించింది. హేతువును విశ్వసించింది. కళల్లో ఈమె రొమాంటిక్ రియలిజాన్ని ప్రోత్సహించింది. ఈమె దాదాపు ప్రతి తత్వవేత్తను విమర్శించింది. ఈమె రాసిన పుస్తకాలు 3.7 కోట్లకు పైగా ప్రతులు అమ్ముడయ్యాయి. ఆమె కాల్పనిక సాహిత్యం విమర్శకుల నుండి మిశ్రమ సమీక్షలను అందుకుంది. ఆమె తరువాతి రచనలకు సమీక్షలు మరింత ప్రతికూలంగా మారాయి. ఆమె మరణం తర్వాత ఆమె ఆలోచనలపై విద్యాపరమైన ఆసక్తి పెరిగినప్పటికీ, విద్యాసంబంధ తత్వవేత్తలు సాధారణంగా రాండ్ తత్వశాస్త్రాన్ని విస్మరించారు లేదా తిరస్కరించారు. ఆమె ఒక వివాదాస్పద విధానాన్ని కలిగి ఉందనీ, ఆమె చేసిన పనిలో ఒక క్రమమైన పద్ధతి లేదని వాదించారు.

## గమనికలు

## మూలాలు

## ఆధార గ్రంథాలు

* 
* 
* 
* 
* 
* 
* 

వర్గం:అమెరికన్ రచయిత్రులు
కర్ణాటక సంగీత వాయిద్యకారుల జాబితా

కర్ణాటక శాస్త్రీయ సంగీతంలో వివిధ వాయిద్యాలను వాయించడంలో ప్రసిద్ధి చెందిన సంగీతకారుల జాబితా ఇది. సంగీతకారుల పేర్లను, వారు వాయించిన వాయిద్యం వారీగా ఈ జాబితాలో చూడవచ్చు 

## తంత్రీ వాయిద్యాలు

### [[వయొలిన్|వయోలిన్]]
 
* లాల్గుడి జయరామన్
* ద్వారం వెంకటస్వామి నాయుడు
* కున్నక్కూడి వైద్యనాథన్
* తిరుమకూడలు చౌడయ్య
* ఎం.ఎస్.గోపాలకృష్ణన్
* టి.ఎన్.కృష్ణన్
* హెచ్.కె. వెంకట్రామ్
* ఎల్. వైద్యనాథన్
* ఎల్.సుబ్రహ్మణ్యం
* ఎల్.శంకర్
* మైసూరు సోదరులు - మైసూర్ నాగరాజ్ & డా. మైసూర్ మంజునాథ్
* ఎంబార్ కన్నన్
* జి. జె. ఆర్. కృష్ణన్, లాల్గుడి విజయలక్ష్మి
* రాగిణి శంకర్
* ఎ.కన్యాకుమారి
* గణేష్, కుమరేష్
* ఎం.నర్మద
* విట్టల్ రామమూర్తి
* వి. వి. రవి
* నేడుమంగడ్ శివానందన్
* ఢిల్లీ పి. సుందర్ రాజన్
* బి.శశికుమార్
* అల్లం శంకర్
* జ్యోత్స్న శ్రీకాంత్
* బాలభాస్కర్
* అభిజిత్ పి. ఎస్. నాయర్
* అంబి సుబ్రమణ్యం

### [[వీణ]]
 

* చల్లపల్లి చిట్టి బాబు
* ఈమని శంకరశాస్త్రి
* కారైక్కుడి సాంబశివ అయ్యర్
* ఎస్. బాలచందర్
* దొరైస్వామి అయ్యంగార్
* ఇ.గాయత్రి
* జయంతీ కుమారేష్
* కల్పకం స్వామినాథన్
* రంగనాయకి రాజగోపాలన్
* రాజేష్ వైద్య
* రేవతి కృష్ణ

### మాండొలిన్
thumb| యు.శ్రీనివాస్ మాండలిన్ వాయిస్తున్నాడు

* యు.శ్రీనివాస్

### చిత్ర వీణ

* ఎన్. రవికిరణ్

### [[గిటారు|గిటార్]]

* ఆర్. ప్రసన్న
* సుకుమార్ ప్రసాద్

## గాలి వాయిద్యాలు

### [[వేణువు]]
 
* టి.ఆర్.మహాలింగం
* ఎన్.రమణి
* ప్రపంచం సీతారాం
* శశాంక్
* కె.భాస్కరన్
* టి.విశ్వనాథన్
* బి. శంకర్ రావు
* తిరుచ్చి ఎల్ శరవణన్

### [[నాదస్వరం]]
thumb| నాదస్వరంతో షేక్ చిన్న మౌలానా
 
* షేక్ చిన మౌలానా
* టి.ఎన్. రాజరత్నం పిళ్లై
* నామగిరిపెట్టై కృష్ణన్
* షేక్ మహబూబ్ సుభానీ

### శాక్సోఫోన్
 కద్రి గోపాల్‌నాథ్

## పెర్కషన్స్

### [[పియానో]]

* అనిల్ శ్రీనివాసన్

### [[మృదంగం]]
 
* పాల్ఘాట్ మణి అయ్యర్
* పాల్ఘాట్ ఆర్.రఘు
* వెల్లూర్ జి. రామభద్రన్
* మావెలిక్కర వేలుక్కుట్టి నాయర్
* ఉమయాళపురం కె. శివరామన్
* త్రిచ్చి శంకరన్
* కారైకుడి మణి
* రామనాథ్ వి. రాఘవన్
* టి. రంగనాథన్
* పళని సుబ్రమణ్యం పిళ్లై
* మన్నార్గుడి ఈశ్వరన్
* గురువాయూర్ దొరై
* టి. వి. గోపాలకృష్ణన్
* రమేష్ శ్రీనివాసన్
* పత్రి సతీష్ కుమార్
* ఎరికావు ఎన్. సునీల్
* తిరువారూర్ భక్తవత్సలం

### [[ఘటం (వాయిద్యం)|ఘటం]]

* TH "విక్కు" వినాయక్
* ఘటం ఉడుప

### [[కంజీర|కంజీరా]]

* జి. హరిశంకర్
* వి.సెల్వగణేష్

### తావిల్

* హరిద్వారమంగళం ఎకె పళనివేల్

### మోర్సింగ్ (దవడ హార్ప్)
thumb| మోర్సింగ్ వాయిస్తున్న శ్రీరంగం కన్నన్

* శ్రీరంగం కన్నన్

## ఇతరాలు

### ఇడక్క

* త్రిపుణితుర కృష్ణదాస్

### [[జలతరంగం|జలతరంగిణి]]

* అనయంపట్టి S. గణేశన్
* సీతాలక్ష్మి దొరైస్వామి

### [[సంతూర్]]

* R. విశ్వేశ్వరన్

## ఇవి కూడా చూడండి

* కర్ణాటక సంగీతం
* దక్షిణ భారతదేశం

## మూలాలు

వర్గం:కర్ణాటక సంగీత విద్వాంసులు
గ్యాంగ్‌స్టర్

**గ్యాంగ్‌స్టర్** 2024, అక్టోబరు 25న విడుదలైన తెలుగు యాక్షన్ సినిమా. వైల్డ్ వారియర్ ప్రొడక్షన్స్ బ్యానర్‌పై చంద్రశేఖర్ రాథోడ్ స్వీయ దర్శకత్వంలో నిర్మించాడు. చంద్రశేఖర్ రాథోడ్, కాశ్వీ కాంచన్, అభినవ్ జనక్, అడ్ల సతీష్ కుమార్ ప్రధాన పాత్రల్లో నటించారు.

## నటీనటులు
*చంద్రశేఖర్ రాథోడ్
*కాశ్వీ కాంచన్
*అభినవ్ జనక్
*అడ్ల సతీష్ కుమార్ 
*సూర్య నారాయణ 
*నవీన్ ఆర్యన్ 
*గిరి పోతురాజు
*రాజేందర్ వర్మ
*రాకేష్ 
*అఖిల్
*డి.ఎస్. రావు 

## ప్రచారం
ఈ సినిమా టీజర్‌ 2024, జూన్ 27న, విడుదల చేశారు. విడుదల తేదీని సెప్టెంబరు 26న ప్రకటించారు. ట్రైలర్‌ను 2024 అక్టోబరు 22న విడుదల చేశారు. అక్టోబరు 24న ప్రీరిలీజ్‌ వేడుక జరిగింది.

## విడుదల
ఈ సినిమా 2024, అక్టోబరు 25న విడుదలయింది.

## మూలాలు

వర్గం:2024 తెలుగు సినిమాలు
రావుసాహెబ్ అంతపుర్కర్

**రావుసాహెబ్ అంతపుర్కర్**  (12 ఆగష్టు 1958 - 9 ఏప్రిల్ 2021) మహారాష్ట్ర రాష్ట్రానికి చెందిన రాజకీయ నాయకుడు. ఆయన రెండుసార్లు డెగ్లూర్ నియోజకవర్గం నుండి మహారాష్ట్ర శాసనసభకు ఎమ్మెల్యేగా ఎన్నికయ్యాడు.
## రాజకీయ జీవితం
రావుసాహెబ్ అంతపుర్కర్ మహారాష్ట్ర స్టేట్ ఎలక్ట్రిసిటీ బోర్డు విజిలెన్స్ విభాగంలో ఉద్యోగం చేస్తూ రాజకీయాల పట్ల ఆసక్తితో ఉద్యోగానికి రాజీనామా చేసి కాంగ్రెస్ పార్టీ ద్వారా రాజకీయాల్లోకి వచ్చి 2009లో జరిగిన మహారాష్ట్ర శాసనసభ ఎన్నికలలో డెగ్లూర్ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి శివసేన అభ్యర్థి సుభాష్ పిరాజీ సబ్నేపై 6011 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2014లో జరిగిన ఎన్నికలలో శివసేన అభ్యర్థి సుభాష్ పిరాజీ సబ్నే చేతిలో 8648 ఓట్ల తేడాతో ఓడిపోయాడు. 

రావుసాహెబ్ అంతపుర్కర్ 2019లో జరిగిన మహారాష్ట్ర శాసనసభ ఎన్నికలలో డెగ్లూర్ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి శివసేన అభ్యర్థి సుభాష్ పిరాజీ సబ్నేపై 22433 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. 
## మరణం
రావుసాహెబ్ అంత్‌పుర్కర్ 9 ఏప్రిల్ 2021న కోవిడ్ అనంతర సమస్యల కారణంగా మరణించాడు.
## మూలాలు

వర్గం:1958 జననాలు
వర్గం:మహారాష్ట్ర శాసన సభ్యులు
వర్గం:మహారాష్ట్ర వ్యక్తులు
భరత్ భాల్కే

**భరత్ భాల్కే**  (28 నవంబర్ 1960 - 28 నవంబర్ 2020) మహారాష్ట్ర రాష్ట్రానికి చెందిన రాజకీయ నాయకుడు. ఆయన రెండుసార్లు పండర్‌పూర్ నియోజకవర్గం నుండి మహారాష్ట్ర శాసనసభకు మూడుసార్లు ఎమ్మెల్యేగా ఎన్నికయ్యాడు.

## రాజకీయ జీవితం
భరత్ భాల్కే 1992లో తాలూకా స్థాయి రాజకీయాల్లో క్రియాశీలకంగా వచ్చి విఠల్ కోఆపరేటివ్ షుగర్ ఫ్యాక్టరీ డైరెక్టర్‌గా రాజకీయ జీవితాన్ని ప్రారంభించి 2002 నుంచి మరణించే వరకు ఫ్యాక్టరీ చైర్మన్‌గా ఉన్నాడు. ఆయన 2009లో జరిగిన మహారాష్ట్ర శాసనసభ ఎన్నికలలో పండర్‌పూర్ నియోజకవర్గం నుండి స్వాభిమాని పక్ష అభ్యర్థిగా పోటీ చేసి తన సమీప ప్రత్యర్థి ఎన్‌సీపీ అభ్యర్థి మాజీ ఉప ముఖ్యమంత్రి విజయ్‌సింగ్ మోహితే పాటిల్‌ను 37,363 ఓట్ల తేడాతో ఓడించి తొలిసారి ఎమ్మెల్యేగా ఎన్నికయ్యాడు. 

భరత్ భాల్కే 2014లో జరిగిన ఎన్నికలలో  కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి స్వాభిమాని పక్ష అభ్యర్థి సుభాష్ పరిచారక్ శైలేంద్ర(ప్రశాంత్) ప్రభాకర్ పై 8,913 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. 

భరత్ భాల్కే 2019లో జరిగిన ఎన్నికలలో  ఎన్‌సీపీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సుధాకర్ రామచంద్ర పరిచారక్ పై 13,361ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు.

## మరణం
భరత్ భాల్కే కోవిడ్ అనంతర సమస్యలకు చికిత్స పొందుతూ ఒక ప్రైవేట్  ఆసుపత్రిలో 2020 నవంబరు 28న మరణించాడు. ఆయనకు భార్య, కుమారుడు, ముగ్గురు కుమార్తెలు, మనుమలు ఉన్నారు.
## మూలాలు

వర్గం:1958 జననాలు
వర్గం:మహారాష్ట్ర శాసన సభ్యులు
వర్గం:మహారాష్ట్ర వ్యక్తులు
రంజిత్‌సిన్హ్ మోహితే పాటిల్

**రంజిత్‌సింగ్ మోహితే పాటిల్** (జననం 5 మే 1972) భారతదేశానికి చెందిన రాజకీయ నాయకుడు. ఆయన 2009లో రాజ్యసభకు ఎంపికై ఆ తరువాత 14 మే 2020 నుండి మహారాష్ట్ర శాసనసమండలి సభ్యుడిగా ఉన్నాడు.
## రాజకీయ జీవితం
రంజిత్‌సింగ్ మోహితే పాటిల్ తన తండ్రి మాజీ ఎంపీ రంజిత్‌సిన్హ్ మోహితే పాటిల్ అడుగుజాడల్లో ఎన్‌సీపీ ద్వారా రాజకీయాల్లోకి వచ్చి నేషనలిస్ట్ యూత్ కాంగ్రెస్ మొదటి అధ్యక్షుడిగా, షోలాపూర్ జిల్లా కేంద్ర సహకార బ్యాంకు చైర్మన్‌గా వివిధ హోదాల్లో పని చేసి 2009 నుండి 2012 వరకు రాజ్యసభ సభ్యుడిగా పని చేశాడు.

ఆయన ఆ తరువాత 2019 మార్చి 20న ముఖ్యమంత్రి దేవేంద్ర ఫడ్నవీస్ సమక్షంలో బీజేపీలో చేరాడు. ఆయన 2020లో మహారాష్ట్ర శాసనసమండలికి జరిగిన ఎన్నికలలో షోలాపూర్ స్థానిక సంస్థల నియోజకవర్గం నుండి శాసనసమండలి సభ్యుడిగా  ఎన్నికయ్యాడు. 
## మూలాలు

వర్గం:1972 జననాలు
వర్గం:మహారాష్ట్ర రాజకీయ నాయకులు
వర్గం:మహారాష్ట్ర వ్యక్తులు
ఐందమ్ వేదం

**ఐందమ్ వేదం** 2021లో తమిళలో విడుదలైన పౌరాణిక థ్రిల్లర్ వెబ్ సిరీస్‌. అభిరామి మీడియా వర్క్స్ బ్యానర్‌పై సాయి ధన్షిక , సంతోష్ ప్రతాప్ , వివేక్ రాజ్‌గోపాల్ ప్రధాన పాత్రలలో నటించిన ఈ వెబ్ సిరీస్‌ కు ఎల్. నాగరాజన్ దర్శకత్వం వహించగా 25 అక్టోబర్  2024న జీ5 ఓటీటీలో తమిళం, తెలుగు భాషల్లో స్ట్రీమింగ్ ప్రారంభమైంది.
## నటీనటులు
* సాయి ధన్షిక
* సంతోష్ ప్రతాప్
*  వివేక్ రాజ్‌గోపాల్
* వై.జి.మహేంద్ర
* క్రిషా కురుప్
* రామ్జీ
* దేవదర్శిని
* మాథ్యూ వర్గీస్
* పొన్వన్నన్

## ఎపిసోడ్‌లు

## మూలాలు

## బయటి లింకులు
* 

వర్గం:2024 తెలుగు వెబ్​సిరీస్‌
ఐబాండ్రోనిక్ యాసిడ్

**ఇబాండ్రోనిక్ యాసిడ్**, అనేది బోలు ఎముకల వ్యాధి, క్యాన్సర్ కారణంగా అధిక కాల్షియం, రొమ్ము క్యాన్సర్ నుండి వచ్చే ఎముకల మెటాస్టేజ్‌లకు ఉపయోగించే ఔషధం. దీనిని నోటిద్వారా తీసుకోవచ్చు, సిరలోకి ఇంజెక్షన్ చేయవచ్చు.

ఈ మంట వలన గుండె మంట, తక్కువ కాల్షియం, బలహీనత, తలనొప్పి, జ్వరం వంటి సాధారణ దుష్ప్రభావాలు ఉంటాయి. అనాఫిలాక్సిస్, ఎసోఫాగిటిస్, తొడ ఎముక పగులు,  దవడ ఆస్టియోనెక్రోసిస్ వంటివి ఇతర దుష్ప్రభావాలుగా ఉండవచ్చు. ఇది బిస్ఫాస్ఫోనేట్, ఆస్టియోక్లాస్ట్‌లు అని పిలువబడే కణాల ద్వారా ఎముక విచ్ఛిన్నతను ఆపడం ద్వారా పనిచేస్తుంది.

ఇబాండ్రోనిక్ యాసిడ్ 1986లో బోహ్రింగర్ మ్యాన్‌హీమ్ ద్వారా పేటెంట్ పొందింది. 1996లో వైద్యపరమైన ఉపయోగం కోసం ఆమోదించబడింది. ఇది సాధారణ ఔషధంగా అందుబాటులో ఉంది. యునైటెడ్ కింగ్‌డమ్‌లో 2021 నాటికి 150 మి.గ్రా.ల మాత్ర ధర NHSకి దాదాపు £4.50 కాగా, యునైటెడ్ స్టేట్స్‌లో ఈ మొత్తం దాదాపు 12 అమెరికన్ డాలర్లు ఖర్చవుతంది.

## మూలాలు

వర్గం:ఔషధాలు
జీషన్ సిద్ధిఖీ

**జీషన్ సిద్ధిఖీ**  (జననం 3 అక్టోబర్ 1992)  మహారాష్ట్ర రాష్ట్రానికి చెందిన రాజకీయ నాయకుడు. ఆయన మహారాష్ట్ర మాజీ మంత్రి దివంగత బాబా సిద్దిఖీ కుమారుడు. జీషన్ సిద్ధిఖీ 2019 మహారాష్ట్ర శాసనసభ ఎన్నికల్లో వాండ్రే తూర్పు నియోజకవర్గం నుండి ఎమ్మెల్యేగా ఎన్నికయ్యాడు.

## రాజకీయ జీవితం
జీషన్ సిద్ధిఖీ తన తండ్రి బాబా సిద్దిఖీ అడుగుజాడల్లో కాంగ్రెస్ పార్టీ ద్వారా రాజకీయాల్లోకి వచ్చి  2019 మహారాష్ట్ర శాసనసభ ఎన్నికల్లో వాండ్రే తూర్పు నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి శివసేన అభ్యర్థి విశ్వనాథ్ మహదేశ్వర్ పై 5,790 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. 

జీషన్ సిద్ధిఖీ మహారాష్ట్ర శాసనమండలి ఎన్నికల్లో క్రాస్ ఓటింగ్ చేసినందుకు గాను 30 ఆగస్టు 2024న కాంగ్రెస్ పార్టీ నుంచి బహిష్కరించబడ్డాడు. ఆయన 25 అక్టోబర్ 2024న ఉప ముఖ్యమంత్రి అజిత్ పవార్ సమక్షంలో అజిత్ పవార్ నేతృత్వంలోని నేషనలిస్ట్ కాంగ్రెస్ పార్టీ (ఎన్‌సీపీ)లో చేరాడు.

జీషన్ సిద్ధిఖీ  2024 మహారాష్ట్ర శాసనసభ ఎన్నికలలో వాండ్రే తూర్పు శాసనసభ నియోజకవర్గం నుండి  ఎన్‌సీపీ అభ్యర్థిగా పోటీ చేసి శివసేన (యుబిటి) అభ్యర్థి చేతిలో వరుణ్ సర్దేశాయ్ చేతిలో 11,365 ఓట్ల తేడాతో ఓడిపోయాడు. 
## మూలాలు

వర్గం:1992 జననాలు
వర్గం:మహారాష్ట్ర శాసన సభ్యులు
వర్గం:మహారాష్ట్ర వ్యక్తులు
జితేష్ అంతపుర్కర్

**జితేష్ అంతపుర్కర్**  (జననం 30 డిసెంబర్ 1989)  మహారాష్ట్ర రాష్ట్రానికి చెందిన రాజకీయ నాయకుడు. ఆయన 2021 డెగ్లూర్ నియోజకవర్గంకు జరిగిన ఉపఎన్నికలో ఎమ్మెల్యేగా ఎన్నికయ్యాడు. 

## రాజకీయ జీవితం
జితేష్ అంతపుర్కర్ తన తండ్రి రావుసాహెబ్ అంతపుర్కర్ మరణాంతరం కాంగ్రెస్ పార్టీ ద్వారా రాజకీయాల్లోకి వచ్చి 2021లో డెగ్లూర్ నియోజకవర్గంకు జరిగిన ఉపఎన్నికలో కాంగ్రెస్ అభ్యర్థిగా పోటీ చేసి తన సమీప ప్రత్యర్థి బిజెపి అభ్యర్థి సుభాష్ పిరాజీ సబ్నేపై 41933 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. 

జితేష్ అంతపుర్కర్ మహారాష్ట్ర శాసనమండలి ఎన్నికల్లో క్రాస్ ఓటింగ్ చేసినందుకు గాను 30 ఆగస్టు 2024న కాంగ్రెస్ పార్టీ నుంచి బహిష్కరించబడ్డాడు. ఆయన 31 ఆగష్టు 2024న ఉపముఖ్యమంత్రి దేవేంద్ర ఫడ్నవిస్ సమక్షంలో భారతీయ జనతా పార్టీలో చేరాడు.

జితేష్ అంతపుర్కర్ 2024 మహారాష్ట్ర శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి నివృత్తి కాంబ్లేపై 42,999 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

## మూలాలు

వర్గం:1989 జననాలు
వర్గం:మహారాష్ట్ర శాసన సభ్యులు
వర్గం:మహారాష్ట్ర వ్యక్తులు
వర్గం:భారతీయ జనతా పార్టీ రాజకీయ నాయకులు
వర్గం:2024 మహారాష్ట్ర శాసనసభ్యులు
జెమ్టుజుమాబ్ ఓజోగామిసిన్

**జెమ్టుజుమాబ్ ఓజోగామిసిన్**, అనేది తీవ్రమైన మైలోయిడ్ లుకేమియా చికిత్సకు ఉపయోగించే ఔషధం. ప్రత్యేకంగా ఇది సిడి33 పాజిటివ్ వ్యాధికి ఉపయోగించబడుతుంది. ఇది డౌనోరుబిసిన్, సైటరాబైన్‌తో కలిపి ఉపయోగించబడుతుంది. ఇది సిరలోకి క్రమంగా ఇంజెక్షన్ ద్వారా ఇవ్వబడుతుంది.

ఈ మందు వలన ఇన్ఫెక్షన్, రక్తస్రావం వంటి సాధారణ దుష్ప్రభావాలు ఉంటాయి. ఇతర దుష్ప్రభావాలలో కాలేయ సమస్యలు, క్యూటీ పొడిగింపు, వంధ్యత్వం, ట్యూమర్ లైసిస్ సిండ్రోమ్ ఉండవచ్చు. గర్భధారణ సమయంలో ఉపయోగించడం శిశువుకు హాని కలిగించవచ్చు. ఇది సైటోటాక్సిన్‌తో జతచేయబడిన మోనోక్లోనల్ యాంటీబయాటిక్.

జెమ్టుజుమాబ్ ఓజోగామిసిన్ 2017లో యునైటెడ్ స్టేట్స్‌లో, 2018లో యూరప్‌లో వైద్యపరమైన ఉపయోగం కోసం ఆమోదించబడింది. యునైటెడ్ కింగ్‌డమ్‌లో 2021 నాటికి NHSకి 5 మి.గ్రా.ల సీసాకు దాదాపు £6,300 ఖర్చవుతుంది.

## మూలాలు

వర్గం:ఔషధాలు
సునిటినిబ్

**సునిటినిబ్**, అనేది క్యాన్సర్ చికిత్సకు ఉపయోగించే ఔషధం, ప్రత్యేకంగా మూత్రపిండ కణ క్యాన్సర్, గ్యాస్ట్రోఇంటెస్టినల్ స్ట్రోమల్ ట్యూమర్, ప్యాంక్రియాటిక్ న్యూరోఎండోక్రిన్ ట్యూమర్. దీనిని నోటిద్వారా తీసుకోవాలి.

ఈ మందు వలన అలసట, జ్వరం, వికారం, విరేచనాలు, నోటి వాపు, కడుపు నొప్పి, వాపు, దద్దుర్లు, నొప్పి, రక్తస్రావం, శ్వాస ఆడకపోవడం వంటి సాధారణ దుష్ప్రభావాలు ఉంటాయి. ఇతర దుష్ప్రభావాలలో కాలేయ సమస్యలు, దవడ యొక్క ఆస్టియోనెక్రోసిస్, దీర్ఘకాలం క్యూటీ ఉండవచ్చు. గర్భధారణ సమయంలో ఉపయోగించడం బిడ్డకు హాని కలిగించవచ్చు. ఇది రిసెప్టర్ టైరోసిన్ కినేస్ నిరోధకం.

సునిటినిబ్ 2006లో యునైటెడ్ స్టేట్స్, యూరప్‌లో వైద్యపరమైన ఉపయోగం కోసం ఆమోదించబడింది. యునైటెడ్ కింగ్‌డమ్‌లో 2021 నాటికి NHSకి 4 వారాల మందుల ధర సుమారు £3,100 ఖర్చకాగా, యునైటెడ్ స్టేట్స్ లో ఈ మొత్తం దాదాపు 4,900 అమెరికన్ డాలర్లు ఖర్చు అవుతుంది.

## మూలాలు


వర్గం:ఔషధాలు
రఘు తాత

**రఘు తాత** 2024లో తమిళంలో విడుదలైన పొలిటికల్ క్రైమ్ కామెడీ సినిమా. హోంబలే ఫిల్మ్స్ బ్యానర్‌పై విజయ్ కిరగందూర్ నిర్మించిన ఈ సినిమాకు సుమన్ కుమార్ దర్శకత్వం వహించాడు. కీర్తి సురేష్, ఎం.ఎస్. భాస్కర్, రవీంద్ర విజయ్, దేవదర్శిని, జయకుమార్ ప్రధాన పాత్రల్లో నటించిన ఈ సినిమా 15 ఆగస్టు 2024న  థియేటర్లలో విడుదలై, సెప్టెంబర్ 13 నుండి  జీ5 ఓటీటీలో తెలుగు, తమిళ, కన్నడ భాషల్లో స్ట్రీమింగ్ ప్రారంభమైంది. 
## కథ
కయళ్‌ పాండియన్‌ (కీర్తి సురేశ్‌) మద్రాసు సెంట్రల్‌ బ్యాంకులో ఉద్యోగం చేస్తుంటుంది. కథలు కూడా రాస్తుంటుంది. ముఖ్యంగా మాతృ భాషా ప్రేమికురాలు. అలానే పెళ్లి వ్యతిరేకి కూడా. కానీ తాత‌య్య క్యాన్స‌ర్ బారిన ప‌డ‌టంతో అత‌డి చివ‌రి కోరిక మేర‌కు త‌మిళ్ సెల్వ‌న్ (ర‌వీంద్ర విజ‌య్‌) తో పెళ్లికి సిద్ధ‌ప‌డుతుంది.

కానీ నిశ్చితార్థం తర్వాత సెల్వన్‌  నిజ‌స్వ‌రూపం గురించి పాండియన్​కు తెలుస్తుంది. దీంతో పెళ్లి రద్దు చేసుకునేందుకు సిద్ధపడుతుంది. సెల్వ‌న్‌తో త‌న పెళ్లి జ‌ర‌గ‌కుండా ఉండేందుకు క‌య‌ల్ ఏం చేసింది? హిందీ ని ద్వేషించే క‌య‌ల్ ఆ బాష‌ను ఎందుకు నేర్చుకోవాల‌ని అనుకుంటుంది?  హిందీ వ్యతిరేక ఉద్యమాల్లో పాల్గొని ఎంతోమందికి స్ఫూర్తిగా నిలిచిన రఘోత్తమన్‌ తన మనవరాలే హిందీ పరీక్ష రాసిందని తెలుసుకుని ఏమయ్యాడు? అసలు సెల్వన్‌ గురించి పాండియన్‌ తెలుసుకున్న వాస్తవమేంటి? అనేదే మిగతా సినిమా కథ.
## నటీనటులు
* కీర్తి సురేష్
* ఎం.ఎస్. భాస్కర్
* రవీంద్ర విజయ్
* దేవదర్శిని
* జయకుమార్
* ఆనంద్‌సామి
* రాజీవ్ రవీంద్రనాథన్
* రాజేష్ బాలచంద్రన్ 
* అధిర పాండిలక్ష్మి
* జానకి
* చు ఖోయ్ షెంగ్
* కె.ఎస్ మిప్పు
* ముఖేష్
* మనోజ్ కుమార్ కలైవానన్
* ఇస్మత్ బాను

## మూలాలు

## బయటి లింకులు
*
లింకోమైసిన్

**లింకోమైసిన్**, అనేది స్టెఫిలోకాకి, స్ట్రెప్టోకోకి ఇన్ఫెక్షన్లకు చికిత్స చేయడానికి ఉపయోగించే యాంటీబయాటిక్. ఇతర ఎంపికలు అనుకూలంగా లేనప్పుడు మాత్రమే ఉపయోగించడం సిఫార్సు చేయబడింది. ఇది కండరాలు లేదా సిరలోకి ఇంజెక్షన్ ద్వారా ఉపయోగించబడుతుంది.

ఈ మందు వలన వికారం, విరేచనాలు, దద్దుర్లు, దురద, కండరాల నొప్పులు, చెవుల్లో మోగడం, ప్రపంచాన్ని తిప్పడం వంటి సాధారణ దుష్ప్రభావాలు ఉన్నాయి. ఇతర దుష్ప్రభావాలలో అలెర్జీ ప్రతిచర్యలు, క్లోస్ట్రిడియోయిడ్స్ డిఫిసిల్ ఇన్ఫెక్షన్, తక్కువ రక్త కణాలు, కాలేయ సమస్యలు ఉండవచ్చు. గర్భధారణ సమయంలో భద్రత అస్పష్టంగా ఉంది. ఇది లింకోసమైడ్, ఇది క్లిండమైసిన్ కంటే తక్కువ ప్రభావవంతంగా ఉంటుంది.

లింకోమైసిన్ 1964లో యునైటెడ్ స్టేట్స్‌లో వైద్యపరమైన ఉపయోగం కోసం ఆమోదించబడింది. యునైటెడ్ స్టేట్స్‌లో 600 మి.గ్రా.ల 10 మోతాదుల ధర 2021 నాటికి దాదాపు 280 అమెరికన్ డాలర్లు ఖర్చవుతుంది. ఇది *స్ట్రెప్టోమైసెస్ లింకోనెన్సిస్* నుండి తయారు చేయబడింది.

## మూలాలు

వర్గం:ఔషధాలు
రైసెడ్రోనిక్ యాసిడ్

**రైసెడ్రోనిక్ యాసిడ్**, అనేది బోలు ఎముకల వ్యాధికి చికిత్స చేయడానికి, నిరోధించడానికి లేదా ఎముక పేజెట్ వ్యాధికి చికిత్స చేయడానికి ఉపయోగించే బిస్ఫాస్ఫోనేట్. తరచుగా ఇది ఉప్పు **రైస్‌డ్రోనేట్ సోడియం** వలె ఉపయోగించబడుతుంది. దీనిని నోటిద్వారా తీసుకోవాలి.

ఈ మందు వలన మలబద్ధకం, వికారం, తలనొప్పి, దద్దుర్లు వంటి సాధారణ దుష్ప్రభావాలు ఉంటాయి. ఇతర దుష్ప్రభావాలలో అన్నవాహిక వాపు, అన్నవాహిక చిల్లులు, దవడ ఆస్టియోనెక్రోసిస్, తక్కువ కాల్షియం, కండరాల నొప్పి వంటివి ఉండవచ్చు. ముఖ్యమైన మూత్రపిండ సమస్యలు ఉన్నవారిలో ఉపయోగం సిఫార్సు చేయబడదు. ఇది ఎముకలను విచ్ఛిన్నం చేసే కణాలను నిరోధించడం ద్వారా పనిచేస్తుంది.

రైసెడ్రోనిక్ యాసిడ్ 1984లో పేటెంట్ పొందింది. 1998లో వైద్యపరమైన ఉపయోగం కోసం ఆమోదించబడింది. ఇది సాధారణ ఔషధంగా అందుబాటులో ఉంది. యునైటెడ్ స్టేట్స్‌లో దీని ధర 2021 నాటికి దాదాపు 30 అమెరికన్ డాలర్లు ఖర్చవుతుంది. యునైటెడ్ కింగ్‌డమ్‌లో NHSకి నెలకు సుమారు £10 ఖర్చవుతుంది.

## మూలాలు

వర్గం:ఔషధాలు
రేణు బాలా

**రేణు బాలా**  హర్యానా రాష్ట్రానికి చెందిన రాజకీయ నాయకురాలు. ఆమె 2019, 2024లో జరిగిన హర్యానా శాసనసభ ఎన్నికలలో సధౌర నియోజకవర్గం నుండి శాసనసభ సభ్యురాలిగా ఎన్నికైంది.
## రాజకీయ జీవితం
రేణు బాలా 2019లో జరిగిన హర్యానా శాసనసభ ఎన్నికలలో సధౌర నియోజకవర్గం నుండి భారత జాతీయ కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి బల్వంత్ సింగ్ పై 17,020 ఓట్లు మెజారిటీ గెలిచి మొదటిసారి శాసనసభ సభ్యురాలిగా ఎన్నికైంది. రేణు బాలాకి 65,806 ఓట్లు, బీజేపీ అభ్యర్థి బల్వంత్ సింగ్ కి 48,786 ఓట్లు వచ్చాయి.

రేణు బాలా 2024లో జరిగిన హర్యానా శాసనసభ ఎన్నికలలో సధౌర నియోజకవర్గం నుండి భారత జాతీయ కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి బల్వంత్ సింగ్ పై 1699 ఓట్లు మెజారిటీ గెలిచి రెండోసారి శాసనసభ సభ్యురాలిగా ఎన్నికైంది. రేణు బాలాకి 57534 ఓట్లు, బీజేపీ అభ్యర్థి బల్వంత్ సింగ్ కి 55835 ఓట్లు వచ్చాయి.
## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2024 హర్యానా శాసన సభ్యులు
వర్గం:హర్యానా శాసనసభకు ఎన్నికైన మహిళా శాసనసభ్యులు
వర్గం:భారత జాతీయ కాంగ్రెస్ నాయకులు
శ్రీ శీలేశ్వర సిద్ఢేశ్వర దేవాలయం

స్థానిక పెద్దలు, గ్రామవాసులు మరియు ఆలయ నిర్వాహకుల ప్రకారం.. రాజు ప్రోల -2 కు మంత్రకూట గుండ రాజుకు మధ్య జరిగిన యుద్ధంలో  ఓడిపోయిన మంత్రకూట గుండ రాజు యుద్ధ క్షేత్రం నుండి వెనుతిరగగ ప్రొల రాజు వెంబడించాడని, కాగా కాకతీయ సైన్యానికి చెందిన ఇద్దరు సైన్యాధిపతులు, అనగా శీలప్పనాయుడు మరియు సిద్దప్పనాయుడు నాయకత్వం వహించి గుండ రాజుకు విజయం చేకుర్చారని చెబుతారు. చెప్పబడిన విజయం యొక్క గుర్తుగా రెండు శివాలయాలు, శ్రీ శీలేశ్వర మరియు శ్రీ సిద్దేశ్వరాలను మంత్రకూటలో సైన్యాధ్యక్షులు నిర్మించారు. అదే సమయంలో శీలసముద్రం పేరుతో ఒక చెరువు కూడా నిర్మించబడింది. ఈ రెండు దేవాలయాలు 1942/1943 సమయంలో సాధారణంగా శ్రీ రామానందేంద్ర సరస్వతి స్వామి (1901-1984) అని పిలువబడే శ్రీ లోకే పెద్ద రామన్నచే పునరుద్ధరించబడ్డాయి, ఇప్పటికి వారి కుటుంబ సభ్యులు ఆలయ పరిరక్షణకు కట్టుబడి ఉన్నారు.
ధర్మానంద కోసంబీ స్వీయకథనం నివేదన

ధర్మానంద కోసంబీ స్వీయకథనం నివేదన 
భారతదేశంలో బౌద్ధధర్మ పునరుద్ధరణ కోసం కృషిచేసిన ధర్మానంద కోంసంబీ మరాఠి భాషలో రచించిన ఆత్మకథ 'నివేదన' తెలుగువారికి అందుబాటులోకి రావడానికి ఏభై ఏళ్ళుపట్టింది. కోసంబీ మనుమరాలు, విదుషీమణి మీరా కోసంబీ ఇంగ్లీషులోకి అనువాదం చేసిన తరువాతనే ఆ రచన ప్రపంచానికి పరిచయం అయింది. తెలుగులో బౌద్ధ సాహిత్యం పరిచయం చేస్తూ, బౌద్ధమత సిద్ధాంతాలను ప్రచారం చేస్తున్న శ్రీ డి.చంద్రశేఖర్ నివేదనను చక్కగా అనువాదం చేసి, ఈ రచనద్వారా ధర్మానంద కోసంబీ జీవితం, కృషి, అన్వేషణ పాఠకులకు పరిచయం చేశారు. జిజ్ఞాసువులందరూ తప్పక చదవవలసిన పుస్తకం ఇది.సుప్రసిద్ధ మార్క్సిస్టు చరిత్రకారులు, పాళీ పండితులు  డి.డి.కోసంబీ ఈ ధర్మానంద కుమారులే.

ఆధునిక భారత చరిత్రలో పాళి బౌద్ధగ్రంథాల అధ్యయనానికి బాటలు వేసిన తొలి పండితులు ధర్మానంద కోసంబీ.(1876-1947).

కోసంబీలు కొన్ని తరాల క్రితం గోవాలోని సంఖ్యాల్ అనే గ్రామంలో స్థిరపడ్డారు. ఒక సంప్రదాయ బ్రాహ్మణ కుటుంబం, ధర్మానంద విద్యకోసం పడిన తపన, అతని శ్రద్ధ దాదాపు 1950 నాటి తరంవరకూ చదువులకోసం మన పెద్దలు పడిన శ్రమే.

మూలాలు: నివేదన, ధర్మానంద కోసంబీ స్వీయకథనం, తెలుగు అనువాదం:డి.చంద్రశేఖర్,2022.
బల్వంత్ సింగ్

**బల్వంత్ సింగ్**  హర్యానా రాష్ట్రానికి చెందిన రాజకీయ నాయకుడు. ఆయన 2000, 2005 & 2014లో జరిగిన హర్యానా శాసనసభ ఎన్నికలలో సధౌర నియోజకవర్గం నుండి మూడుసార్లు శాసనసభ సభ్యుడిగా ఎన్నికయ్యాడు.
## రాజకీయ జీవితం
బల్వంత్ సింగ్ 2000లో జరిగిన హర్యానా శాసనసభ ఎన్నికలలో సధౌర నియోజకవర్గం నుండి ఐఎన్ఎల్‌డీ అభ్యర్థిగా పోటీ చేసి తన సమీప ప్రత్యర్థి  భారత జాతీయ కాంగ్రెస్ అభ్యర్థి దీప్ చంద్‌పై 7,478 ఓట్ల మెజారిటీ గెలిచి మొదటిసారి శాసనసభ సభ్యుడిగా ఎన్నికయ్యాడు.

బల్వంత్ సింగ్ 2005 ఎన్నికలలో ఐఎన్ఎల్‌డీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి దీప్ చంద్‌పై 8,442 ఓట్ల మెజారిటీ గెలిచి రెండోసారి శాసనసభ సభ్యుడిగా ఎన్నికయ్యాడు.  

బల్వంత్ సింగ్ 2009 ఎన్నికలలో  ఐఎన్ఎల్‌డీ అభ్యర్థిగా పోటీ చేసి భారత జాతీయ కాంగ్రెస్ అభ్యర్థి రాజ్‌పాల్ చేతిలో 8,613 ఓట్లతో ఓడిపోయాడు. ఆయన ఆ తరువాత భారతీయ జనతా పార్టీలో చేరాడు.

బల్వంత్ సింగ్ 2014 ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్ఎల్‌డీ అభ్యర్థి పింకీ ఛాపర్ పై 14,146 ఓట్ల మెజారిటీ గెలిచి మూడోసారి శాసనసభ సభ్యుడిగా ఎన్నికయ్యాడు. 

బల్వంత్ సింగ్ 2019 ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి భారత జాతీయ కాంగ్రెస్ అభ్యర్థి రేణు బాలా చేతిలో 17,020 ఓట్ల మెజారిటీతో ఓడిపోయాడు. 

బల్వంత్ సింగ్ 2024 ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి భారత జాతీయ కాంగ్రెస్ అభ్యర్థి రేణు బాలా చేతిలో 1699 ఓట్ల స్వల్ప తేడాతో ఓడిపోయాడు. రేణు బాలాకి 57534 ఓట్లు, బీజేపీ అభ్యర్థి బల్వంత్ సింగ్ కి 55835 ఓట్లు వచ్చాయి.

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
బ్రిజేష్ శాండిల్య

**బ్రిజేష్ శాండిల్య**, ఒక భారతీయ నేపథ్య గాయకుడు, స్వరకర్త. భారతీయ శాస్త్రీయ సంగీతంలో శిక్షణ పొందిన ఆయన 2008లో తొలిసారిగా హిందీ, తమిళం, తెలుగు, మలయాళం, కన్నడ, భోజ్‌పురి, గుజరాతీ వంటి అనేక భారతీయ భాషలలో పాటలు పాడాడు.

## ప్రారంభ జీవితం
బ్రిజేష్ శాండిల్యగా గుర్తింపు పొందిన **బ్రిజేష్ కుమార్ త్రిపాఠి** ఉత్తర ప్రదేశ్ బస్తీ జిల్లాలో జన్మించాడు. 2000లో ప్రయాగ్ సంగీత సమితి నుండి శాస్త్రీయ సంగీతాన్ని నేర్చుకోవడం ప్రారంభించి, 2005లో పూర్తి చేసాడు. ఆ తర్వాత 2006లో ఆయన ముంబై చేరుకున్నాడు.

## కెరీర్
బ్రిజేష్ ప్రారంభ శిక్షణ భారతీయ శాస్త్రీయ సంగీతంలో జరిగింది. అతను ప్రధానంగా గాత్రం నేర్చుకున్నాడు, కానీ తబలా, గిటార్, హార్మోనియం కూడా వాయిస్తాడు. ఆయన సంగీతం కొత్త తరం భారతీయ శాస్త్రీయ సంగీతం, బాలీవుడ్ సంగీతం వంటి కళా ప్రక్రియలను కలిగి ఉంటుంది.

ఆయన బాలీవుడ్ పాటల్లో గోల్మాల్ ఎగైన్ (2017) చిత్రం నుండి టైటిల్ ట్రాక్. *తను వెడ్స్ మనుః రిటర్న్స్* (2015) చిత్రం నుండి వచ్చిన మరో హాట్ పాట "బన్నో" చెప్పుకోవచ్చు. 2016లో ఆయన తెలుగు చిత్రం *[[సరైనోడు]]* చిత్రానికి టైటిల్ సాంగ్ "సరైనోడు" పాడాడు. 2008లో, ఆయన ఓయ్ లక్కీ! లక్కీ ఓయ్! చిత్రం కోసం "హురియాన్" పాటను పాడాడు. 2013లో ఆయన *వార్ చోడ్ నా యార్* చిత్రంలో "ఫౌజీ" పాట కూడా పాడాడు. 2015లో, అతను ఎయిర్లిఫ్ట్ చిత్రం కోసం "మేరా నాచన్ ను" పాడాడు.
## డిస్కోగ్రఫీ

## గుర్తింపు
బ్రిజేష్ శాండిల్య 2016, 2020 సంవత్సరాల్లో జిమా అవార్డులు, మిర్చి మ్యూజిక్ అవార్డులతో సహా పలు అవార్డులు అందుకున్నాడు. ఆయన ది రాయల్ స్టాగ్ మిర్చి మ్యూజిక్ అవార్డ్స్ లో స్వాతి శర్మతో కలిసి ప్రదర్శన ఇచ్చాడు.

## మూలాలు

వర్గం:భారతీయ పురుష నేపథ్య గాయకులు
వర్గం:1980 జననాలు
వర్గం:జీవిస్తున్న ప్రజలు
సంజీవని (గాయని)

**సంజీవని భెలాండే** భారతీయ గాయని. ఆమె కరీబ్, నీకమ్మ కియా, హెర్ ఇంగ్లీష్ బుక్, ఆల్బమ్ *మీరా అండ్ మీలోని* పాటలకు ప్రసిద్ధి చెందింది. ఆమె 2 వేలకు పైగా లైవ్ కచేరీలను చేసింది. 

తెలుగులో మనసంతా నువ్వే (2001) చిత్రంలోని 'తూనీగ తూనీగ..' పాటను ఉషతో కలిసి సంజీవని పాడింది. 

## వ్యక్తిగత జీవితం
ఆమె సంగీతంలో సంగీత విశారద్ డిగ్రీని కలిగి ఉంది. ఒడిస్సీ, కథక్ శాస్త్రీయ నృత్య రూపాలలో శిక్షణ పొందింది. ఆమె వాణిజ్య శాస్త్రంలో మాస్టర్స్ డిగ్రీ, మాస్ కమ్యూనికేషన్ డిప్లొమా పూర్తిచేసింది.

## కెరీర్
సంజీవని *చోరీ చోరీ జబ్ నజ్రీన్ మిలీ*, *నికమ్మా కియా*, *ఉల్జానోన్ కో దే దియా*, *మఖ్మాలి యే బదన్*, *చిదియా తు హోతీ*, *చురాలో నా దిల్ మేరా సనమ్*, *హాన్ జుడైస్*, *తుమ్ జుదా హోకర్* వంటి అనేక హిందీ చలనచిత్ర పాటలను ఆలపించింది. ఆమె *చోరీ చోరీ జబ్ నజ్రీన్ మిలీ* కోసం 1999  లో ఉత్తమ నేపథ్య గాయని ఆశీర్వాద్ అవార్డును గెలుచుకుంది. *చురలో నా దిల్ మేరా సనమ్* కోసం ఫిల్మ్‌ఫేర్, స్క్రీన్ అవార్డులకు ప్రతిపాదించబడింది. సంజీవని జీ టీవి "స రే గా మా" లో మొట్టమొదటి విజేత, అలాగే, టాలెంట్ షో నుండి హిందీ చిత్రాలలో ప్లేబ్యాక్ కోసం ఎంపిక చేయబడిన మొదటి వ్యక్తి కూడా. సంగీత దర్శకుడు ఖయ్యామ్ ఆమెను మొదటి సీజన్ 1995 ఫైనల్స్  లో విజేతగా ప్రకటించాడు. తన చిత్రం *కరీబ్* కోసం ఐదు పాటలు పాడమని చిత్రనిర్మాత విధు వినోద్ చోప్రా ఆమెను ఆహ్వానించాడు.

సంజీవని ఆల్బమ్, పుస్తకం 'మీరా అండ్ మీ' స్వతహాగా ఒక శైలి. ఆమె మీరాబాయి పాటలను ఆంగ్లంలో అనువదించి, స్వరపరిచి పాడింది.

సంజీవని మరో ప్రత్యేకమైన ఆల్బమ్ 'రాగ్ ఇన్ ఎ సాంగ్'ను రూపొందించింది. ఇవి క్లాసికల్ ఆధారిత పాటలు. బండిష్లు పాట ఫార్మాట్లో రికార్డ్ చేయబడింది. ఆమె పాటలు *గార్ జేన్ దే*, *లత్ ఉల్జీ* మొదలైనవి ప్రశంసలు అందుకున్నాయి.
## డిస్కోగ్రఫీ
ఈ జాబితాలో 1995 నుండి వివిధ సినిమాలలో ముఖ్యంగా హిందీ, నేపాలీలలో సంజీవని పాడిన ప్రసిద్ధ పాటలు ఉన్నాయి.

## మూలాలు

వర్గం:హిందీ సినిమా నేపథ్యగాయకులు
వర్గం:జీవిస్తున్న ప్రజలు
వర్గం:భారతీయ మహిళా నేపథ్య గాయకులు
అరుణ నారదభట్ల

**నారదభట్ల అరుణ** (జననం 1974 నవంబరు 22), తెలంగాణ రాష్ట్రానికి చెందిన సాహిత్య కారిణి. ఆమె కవిత్వాలు, పద్యాల ప్రక్రియల్లో రాణిస్తున్నది. 2016లో ‘ఇన్నాళ్ల మౌనం తరువాత’, 2022లో ‘లోపలి ముసురు’ అనే కవితా సంపుటిల ద్వారా ఆమె ప్రసిద్ధి చెందింది. ఆమె ‘అమర్నాథ్‌ యాత్ర’ చరిత్రను సంపుటిగా ప్రచురించింది. మంత్రపురి అలియాస్‌ మంథని విశిష్ఠత గురించి ఆమె పలు కథనాలు రాసింది. ‘ఆనంత చందస్సౌరభం’ అనే 10,000 పద్యాల గ్రంథంలో 100 మంది కవులలో నారదబట్ల అరుణ ఒకరు.

## ప్రారంభ జీవితం
తెలంగాణ పెద్దపల్లి జిల్లాలోని మంథనిలో విజయలక్ష్మి, నారదభట్ల రాజేశ్వర్‌రావు దంపతులకు 1974 నవంబరు 22న అరుణ జన్మించింది. ఆమె పాఠశాల విద్య పెద్దపల్లిలోని సరస్వతీ విద్యామందిర్‌, గర్ల్స్‌ హైస్కూల్‌ లలో జరిగింది. ఇక ఇంటర్మీడియట్ పెద్దపల్లిలోని ప్రభుత్వ జూనియర్‌ కళాశాలలో, డిగ్రీ ప్రభుత్వ డిగ్రీ కళాశాలలో కొనసాగింది. తన ఎంకామ్‌ పట్టా వరంగల్‌ కాకతీయ యూనివర్సిటీ నుండి పొందింది. కరీంనగర్‌లోని గౌరెశెట్టి బీఈడీ కళాశాలలో ఆమె బ్యాచిలర్ ఆఫ్ ఎడ్యుకేషన్ పూర్తిచేసింది.

## సాహిత్యం
వివిధ పత్రికలు, ఆదివారం సంచికలతోపాటు పలు కవుల కవిత్వ సంకలనాల్లో ఆమె రాసిన సాహిత్యం, కవిత్వాలు, పద్యాలు ప్రచురించబడ్డాయి. 2015లో ఢిల్లీ కేంద్ర సాహిత్య అకాడమీ ఆధ్వర్యంలోనిర్వహించిన యూత్‌ ఫెస్టివెల్‌లో జరిగిన కవి సమ్మేళనంతో పాటు తెలంగాణ రాష్ట్ర ప్రభుత్వం నిర్వహించే కవి సమ్మేళనాల్లో ఆమె పాల్గొన్నది. ఆల్‌ ఇండియా రేడియో అంతర్జాతీయ మహిళా దినోత్సవం కవి సమ్మేళనంలో ఆమె కవిత్వం వినిపించింది.

## చిత్రమాలిక

File:Aruna Nadarabhatla in Aazadi ka Kavi Sammelanam in Ravindra Bharathi (03.04.2021).jpg| thumb| 2021 ఆజాది కా కవి సమ్మేళన కార్యక్రమంలో కవిత్వ పఠనం చేస్తున్న అరుణ నాదరభట్ల

## మూలాలు
వర్గం:1974 జననాలు
జాతర (2024 సినిమా)

**జాతర** 2024లో విడుదలైన సినిమా. గల్లా మంజునాథ్ సమర్పణలో మూవీటెక్ ఎల్‌ఎల్‌సి, రాధాకృష్ణ ప్రొడక్షన్ కంపెనీ బ్యానర్‌పై రాధాకృష్ణారెడ్డి, శివశంకర్ రెడ్డి నిర్మించిన ఈ సినిమాకు సతీష్ బాబు రాటకొండ దర్శకత్వం వహించాడు. సతీష్ బాబు రాటకొండ, దీయా రాజ్, ఆర్.కె. పిన్నపాల, గోపాల్ రెడ్డి, మహబూబ్ బాషా ప్రధాన పాత్రల్లో నటించిన ఈ సినిమా ఫస్ట్ లుక్ పోస్టర్‌ను ఆగష్టు 9న విడుదల చేసి, ట్రైలర్‌ను అక్టోబర్ 26న నిర్మాత రాజ్ కందుకూరి చేతుల మీదుగా విడుదల చేయగా, నవంబర్ 8న సినిమా విడుదలైంది. 
## నటీనటులు
* సతీష్ బాబు రాటకొండ
* దీయా రాజ్
* ఆర్.కె. పిన్నపాల
* గోపాల్ రెడ్డి
* మహబూబ్ బాషా
* సాయి విక్రాంత్ 
## మూలాలు

## బయటి లింకులు
* 

వర్గం:2024 తెలుగు సినిమాలు
అమోక్సాపైన్

**అమోక్సాపైన్**, అనేది డిప్రెషన్‌కు చికిత్స చేయడానికి ఉపయోగించే ఔషధం. ఇందులో సైకోసిస్ లేదా ఆందోళనతో కూడిన డిప్రెషన్ కూడా ఉంటుంది. దీనిని నోటిద్వారా తీసుకోవాలి. ప్రభావానికి 2 వారాలు పట్టవచ్చు.

నిద్రపోవడం, మైకము, తలనొప్పి, అస్పష్టమైన దృష్టి, పొడి నోరు, వణుకు వంటి సాధారణ దుష్ప్రభావాలు ఉంటాయి. ఎక్స్‌ట్రాప్రైమిడల్ లక్షణాలు, టార్డివ్ డిస్కినేసియా, ఆత్మహత్య ఆలోచనలు, గుండె అరిథ్మియా, పాల ఉత్పత్తి వంటి ఇతర దుష్ప్రభావాలు కూడా ఉండవచ్చు. గర్భధారణ సమయంలో భద్రత అస్పష్టంగా ఉంది. ఇది టెట్రాసైక్లిక్ యాంటిడిప్రెసెంట్, నోర్‌పైన్‌ఫ్రైన్ ప్రసారాన్ని నిరోధించడం ద్వారా పని చేస్తుందని నమ్ముతారు.

అమోక్సాపైన్ 1980లో యునైటెడ్ స్టేట్స్‌లో వైద్యపరమైన ఉపయోగం కోసం ఆమోదించబడింది. ఇది సాధారణ ఔషధంగా అందుబాటులో ఉంది. యునైటెడ్ స్టేట్స్‌లో 2022 నాటికి ఒక నెల చికిత్సకు దాదాపు 50 అమెరికన్ డాలర్లు ఖర్చు అవుతుంది.

## మూలాలు

వర్గం:ఔషధాలు
ఫోండాపారినుక్స్

**ఫోండాపారినుక్స్**, అనేది రక్తం గడ్డకట్టడం (డీప్ సిర, పల్మనరీ, మిడిమిడి సిర రక్తం గడ్డకట్టడం), అస్థిరమైన ఆంజినా, గుండెపోటులకు చికిత్స చేయడానికి, నిరోధించడానికి ఉపయోగించే ప్రతిస్కందకం. దీనిని చర్మం కింద ఇంజెక్షన్ ద్వారా తీసుకోవాలి.

ఈ మందు వలన రక్తస్రావం వంటి సాధారణ దుష్ప్రభావాలు ఉంటాయి. ఇతర దుష్ప్రభావాలు తక్కువ ప్లేట్‌లెట్‌లను కలిగి ఉండవచ్చు. తీవ్రమైన మూత్రపిండ సమస్యలు ఉన్నవారిలో ఉపయోగించడం సిఫారసు చేయబడలేదు. గర్భధారణ సమయంలో ఉపయోగించడంతో శిశువుకు హాని ఉన్నట్లు ఎటువంటి ఆధారాలు లేవు.

ఫోండాపారినుక్స్ 2001లో యునైటెడ్ స్టేట్స్, 2002లో యూరప్‌లో వైద్యపరమైన ఉపయోగం కోసం ఆమోదించబడింది. ఇది సాధారణ ఔషధంగా అందుబాటులో ఉంది. యునైటెడ్ కింగ్‌డమ్‌లో 2.5 మి.గ్రా.ల NHSకి దాదాపు £6 ఖర్చవుతుంది. యునైటెడ్ స్టేట్స్ లో ఈ మొత్తం దాదాపు 20 అమెరికన్ డాలర్లు ఖర్చవుతుంది.

## మూలాలు


వర్గం:ఔషధాలు
అక్రమ్ ఖాన్ (రాజకీయ నాయకుడు)

**అక్రమ్ ఖాన్**  (28 నవంబర్ 1960 - 28 నవంబర్ 2020) హర్యానా రాష్ట్రానికి చెందిన రాజకీయ నాయకుడు. ఆయన చచ్చరౌలీ, జగాద్రి నియోజకవర్గం నుండి మూడుసార్లు శాసనసభకు ఎమ్మెల్యేగా ఎన్నికై మంత్రిగా, డిప్యూటీ స్పీకర్‌గా పని చేశాడు.
## రాజకీయ జీవితం
## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2024 హర్యానా శాసన సభ్యులు
వర్గం:భారత జాతీయ కాంగ్రెస్ నాయకులు
రహస్యం ఇదం జగత్

**రహస్యం ఇదం జగత్‌** 2024లో విడుదలైన సైన్స్‌ ఫిక్షన్‌ అండ్‌ మైథలాజికల్‌ థ్రిల్లర్‌ సినిమా. సింగిల్ సెల్ యూనివర్స్ ప్రొడక్షన్స్ బ్యానర్‌పై పద్మ, హిరణ్మయి రవినూతుల నిర్మించిన ఈ సినిమాకు కోమల్ ఆర్. భరద్వాజ్ దర్శకత్వం వహించాడు. రాకేష్ గలేబి, స్రవంతి పత్తిపాటి, మానస వీణ, భార్గవ్ గోపీనాథం ప్రధాన పాత్రల్లో నటించిన ఈ సినిమాను టీజర్‌ను సెప్టెంబర్ 23న  అమెరికా డల్లాస్‌లోని యూనివర్శిటీ ఆఫ్‌ టెక్సాస్లోని క్యాంపస్‌ మూవీ థియేటర్‌లో విడుదల చేసి, నవంబర్ 8న సినిమా విడుదలైంది. 

రహస్యం ఇదం జగత్‌ డిసెంబర్ 26  నుండి 'ఈటీవీ ఓటీటీలో'​ స్ట్రీమింగ్‌ ప్రారంభమైంది.

## నటీనటులు
* రాకేష్ గలేబి
* స్రవంతి పత్తిపాటి
* మానస వీణ
* భార్గవ్ గోపీనాథం
* కార్తీక్‌ కండాల
* శివకుమార్‌ జుటూరి
* ఆది నాయుడు
* లాస్య రావినూతుల
## సాంకేతిక నిపుణులు
* కథ: రవితేజ నిట్ట
* సహ నిర్మాతలు: రాకేష్‌ గలేబి, కోమల్‌ రావినూతుల 
* ఎగ్జక్యూటివ్‌ నిర్మాత: హరీష్‌ రెడ్డి గుండ్లపల్లి 
* అసోసియేట్‌ నిర్మాతలు: విన్సెంట్‌ ఫామ్‌  
*పాటలు: గోసాల రాంబాబు
## మూలాలు

## బయటి లింకులు
* 

వర్గం:2024 తెలుగు సినిమాలు
డెగరెలిక్స్

**డెగరెలిక్స్**, అనేది ప్రోస్టేట్ క్యాన్సర్ చికిత్సకు ఉపయోగించే ఒక ఔషధం. ప్రత్యేకంగా ఇది హార్మోన్ ఆధారిత అధునాతన వ్యాధికి ఉపయోగించబడుతుంది. ఇది చర్మం కింద ఇంజెక్షన్ ద్వారా ఇవ్వబడుతుంది.

ఈ మందు వలన ఎఇంజెక్షన్ చేసిన ప్రదేశంలో నొప్పి, వేడి ఫ్లష్‌లు, కాలేయ సమస్యలు వంటి సాధారణ దుష్ప్రభావాలు ఉంటాయి. ఇతర దుష్ప్రభావాలలో అనాఫిలాక్సిస్, క్యూటీ పొడిగింపు, వంధ్యత్వం ఉండవచ్చు. గర్భధారణ సమయంలో ఉపయోగించడం శిశువుకు హాని కలిగించవచ్చు. ఇది జిఎన్ఆర్హెచ్ గ్రాహక విరోధి, శరీరంలో టెస్టోస్టెరాన్ మొత్తాన్ని తగ్గించడం ద్వారా పనిచేస్తుంది.

2008లో యునైటెడ్ స్టేట్స్, 2009లో యూరప్‌లో డెగారెలిక్స్ వైద్యపరమైన ఉపయోగం కోసం ఆమోదించబడింది. యునైటెడ్ కింగ్‌డమ్‌లో 2021 నాటికి 80 మి.గ్రా.ల NHS ధర £130 ఖర్చవగా, యునైటెడ్ స్టేట్స్ లో ఈ మొత్తం దాదాపు 520 అమెరికన్ డాలర్లు ఖర్చవుతుంది.

## మూలాలు

వర్గం:ఔషధాలు